cyanic-selkie/wikianc huggingface dataset:
Peder Anker
Imperiebygger og veibygger
Anker fratrådte som generalveiintendant 1800, men kunne ikke løsrive seg fra veiarbeidet. Han fortsatte derfor med kongelig tillatelse å føre tilsyn med byggingen av nye hovedveier. Veiene som ble fullført under Ankers planer og ledelse ble for en stor del bygget av vervede soldater. De betegnet et stort fremskritt i utviklingen av norsk samferdsel. Anker interesserte seg også varmt for kanaliseringen av norske vassdrag. På sine egne eiendommer lot han utføre store tekniske arbeider. Han anla Vækerøveien fra Bogstad til utskipningshavnen Vækerø ved Bestumkilen og begynte å anlegge kjøreveien videre nordover gjennom Sørkedalen. Fra Bogstad til Maridalen anla han også Ankerveien. I 1807 begynte han anlegget av Kjerraten i Åsa (tysk: Kehrrad, 'vendehjul'), et mekanisk system med kjettinger og vannhjul for å frakte tømmer fra Steinsfjorden på Ringerike opp åssiden til Damtjern og Storflåtan på Krokskogen for videre fløting ned Sørkedalsvassdraget.
Maine Road
I de første årene etter andre verdenskrig delte byens to store fotballklubber Maine Road, som en følge av skader på Old Trafford etter et tysk angrep i 1941. Frem til 1949 spilte Manchester United sine hjemmekamper her, mot en årlig leie på £5 000 og deling av publikumsinntektene. Det var i dette tidsrommet Maine Road satt sin publikumsrekord i engelsk serie, da 83 260 tilskuere så United spille mot Arsenal i januar 1948.
Peder Anker
Statsmann
For sine fortjenester ble Anker i 1809 ridder, senere kommandør og i 1812 kommandør med storkors av Dannebrog. I krigsårene fra 1807 sto han prins Christian August nær og fikk kontakt med svenske politikere gjennom sin svigersønn, grev Herman Wedel Jarlsberg. I 1814 lot han seg bevege av prins Christian Frederik til å delta i stormannsmøtet på Eidsvoll (ofte kalt Notabelmøtet) den 16. februar. Ved valgene til Riksforsamlingen ble han representant for Akershus amt og var senere forsamlingens første president. Han tilhørte her unionspartiet, men spilte for øvrig ingen fremtredende rolle. Resten av året holdt han seg også utenfor de politiske begivenhetene.
Maine Road
Publikumsrekorden på Maine Road var 84 569 tilskuere, fra en FA-cupkamp mellom Manchester City og Stoke City i 1934.
Peder Anker
Statsmann
Etter at unionen var bragt i stand, trådte han derimot inn i den nye regjeringen. Den 18. november ble han utnevnt av Carl Johan til statsminister og sjef for den norske statsrådsavdelingen i Stockholm. Han inntok aldri noen ledende stilling i regjeringen, men var alltid virksom som megler mellom kongen og finansministeren, grev Wedel, når disse var uenige. Da Wedel gikk ut av regjeringen, søkte også Anker avskjed, og dette ble innvilget fra 1. juli 1822. Han flyttet da tilbake til Bogstad hvor han tilbragte sine siste levedager.
Anker var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner. I 1822 ble Peder Anker utnevnt til ridder av Karl XIIIs orden.
Anker ble utnevnt til ridder av den svenske Serafimerordenen den 28. januar 1815 på Stockholm slott. Hans ridderplate med slektsvåpenet henger i Riddarholmskyrkan i Stockholm.
Koen de Kort
Koen de Kort (født 8. september 1982 i Gouda, Zuid-Holland) er fra 2005 profesjonell, nederlandsk landeveissyklist. Fra 2002-2004 syklet han for Rabobanks aspirantlag, men fikk ikke muligheten til å få en plass på Rabobanks Pro-Tour lag. Etter at Mathieu Hermans hadde formidlet kontakt, ble det skrevet kontrakt med det spanske laget Liberty Seguros-Würth, Manolo Saiz' lag. Under Tour de l'Avenir vant han den 4. etappen. De Kort er en god temporytter.
Han la opp i 2021.
Beijing nasjonale innendørsstadion
Beijing nasjonale innendørsstadion (tradisjonell kinesisk: 北京國家體育館, forenklet kinesisk: 北京国家体育馆, Běijīng Guójiā Tǐyùguǎn, engelsk: Beijing National Indoor Stadium) er et idrettsstadion bygd i Beijing for sommer-OL i 2008. Det stod ferdig i november 2007, og har plass til 20 000 tilskuere, og ligger i Olympiaparken i Beijing nord i den kinesiske hovedstaden Beijing.
Trent Herbst
Trent Herbst (født 1970 i Wisconsin, USA) er en amerikansk hundekjører fra Homer, Alaska, USA.
Herbst jobbet tidligere som lærer før han flyttet til Alaska for å kunne drive med hundekjøring. Han ble nummer 21 i U.P. 200 i 2005. Han deltok også i Seney 300 før han debuterte i Iditarod med en 65.-plass i 2006.
Åmli-Gjøv kraftverk
Åmli-Gjøv kraftverk er et  vannkraftverk ved Åmli i Åmli kommune i Agder.
Aggregatet i Gjøv står sammen med Åmli-Nidelv kraftverk og utnytter et fall på 54 meter.
Det er installert en kaplanturbin med effekt på 18 MW, og midlere årsproduksjon på 68 GWh.
Kraftverket er et rent elvekraftverk. Produksjonen startet i 1983.
Vannet føres i en 4,1 km lang tunnel fra inntaksmagasinet i elven Gjøv. Etter at vannet er brukt i kraftverket renner det ut i Nidelva.
Verket er et av 15 verk i Arendalsvassdraget.
Kraftverket eies av Å Energi.
Trommelminne
Trommelminnet eller trommellageret var et lagringsmedium som var mye i bruk på 1950- og 60-tallet, før man hadde RAM. Man kan sammenligne den med et slags platelager, med den forskjell at det lagringsbærende laget lå utenpå en trommel og ikke på en flat plate. Det er derfor heller ikke nødvendig med bevegelige lese- og skrivehoder, da trommelens rotasjon regelmessig henter fram hver enkelt del av minnet. Lagringsevnen avgjøres av antall hoder, antall spor og sektorer og hvor mye data (antall byte) som ligger i hver sektor. Overføringshastighet bestemmes av rotasjonshastigheten, og alle data vil være tilgjengelige i løpet av en full rotasjon av trommelen. Andre samtidige lagringsmedier var williamsminnet, kvikksølvminnet, magnetbånd og magnetkjerneminnet.
Ghassanidene
Ghassanidene (الغساسنة, al-Ghasāsinah) var et arabisk kongerike som ble opprettet av etterkommere av nomadiske Azdstammer fra det sørlige Arabia og Jemen som utvandret tidlig på 200-tallet e.Kr. til Levanten, hvor en del av dem smeltet sammen med hellenistiske kristne samfunn, konverterte til kristendommen. Andre kan ha vært kristne allerede ettersom en nestoriansk form for kristendom hadde spredt seg i enkelte arabiske byer og nestorianerne utvandret nordover for å unnslippe forfølgelse. De bosatte seg som bønder sør i Syria og i 502 ble de allierte, foederati, med det bysantinske rike.
Som bysantinske allierte kjempet ghassanidene sammen mot det persiske Sasanideriket og persernes arabiske allierte, lakhmidene. Ghassanidenes landområder fungerte som en buffersone mot land som bysantinerne kontrollerte mot angrep fra beduiner. Ghassanidene var monofysittiske kristne, og ble utsatt for forfølgelser av den bysantinske keiser Justinian I den store, men under ghassanidekongen al-Harith ibn Jabalah (529-569) fikk de utnyttet keiserinnens sympati for sin tro og fikk viet Jakob Baradai til biskop. Han grunnla den jakobittiske kirke i det syriske område som fortsatt eksisterer. Få ghassanider ble muslimer som følge av den islamske erobringen. De fleste forble kristne til tross for forfølgelsen og slo seg sammen med melkittiske og syrisk-kristne samfunn innenfor det som nå er Jordan, Israel, Syria og Libanon.
Steve Morabito
Steve Morabito (født 30. januar 1983 i Monthey) er en tidligere profesjonell, sveitsisk landeveissyklist. Han la opp etter 2019-sesongen.
Mintra
Mintra Trainingportal as er et norsk e-læringsselskap lokalisert i Oslo, Stavanger, Bergen, Trondheim og Aberdeen. Selskapet eies av de ansatte.
Historie
Mintra hadde utspring fra SINTEF. Selskapets gründere var Ivar Viktil, Svein A. Berg og Bjørn Rustberggaard.
På 1990-tallet deltok selskapet i flere FoU-prosjekter sammen med Innovasjon Norge, SINTEF og kommersielle aktører innen blant annet olje og energi. Som de fleste andre e-læringsselskapene leverte Mintra fortrinnsvis skreddersydde e-læringsløsninger.
Fra og med 2000 satset Mintra også på produktutvikling (Learning Management System, forfatterverktøy og kursprodukter), og dette har etterhvert blitt en viktig del av selskapets satsning sammen med spesialtilpassede programmer.
I 2008 ble Mintra også ansvarlig for Offshoreleverandørenes HMS-konferanse. I 2010 ble konferansen også rettet mot energibransjen, og den skiftet navn til Offshore og Energibransjens HMS-konferanse.
Selskapets hovedkontor er i Oslo. Mintra har også avdelingskontor i Stavanger og Aberdeen, samt at selskapet er representert med prosjektledere i Bergen og Trondheim.
Tuskegee Airmen
Tuskegee Airmen er en vanlig populær betegnelse på en gruppe afrikansk-amerikanere som utmerket seg i 332. jagerflygruppe i United States Army Air Force under andre verdenskrig. Utdannelsen av svarte piloter og bakkemannskaper ble initiert i 1941 og enheten ble lagt ned i 1946. Før «Tuskegee Airmen» hadde det kun vært hvite vært piloter i USAs forsvar.
Etter fullført trening ble enheten satt inn ved fronten i Nord-Afrika i 1942 og i kampene om Sicilia og Italia fra 1943. I alt ble 992 piloter og rundt 15 000 bakkepersonell trent ved leiren i Tuskegee, 445 piloter ble deployert og av de mistet 150 piloter livet.
Under andre verdenskrig og fram til 1960-tallet ble svarte mennesker i USA behandlet som annenrangs mennesker. Jim Crow-lovene sørget for at svarte mennesker ikke fritt kunne ferdes i samfunnet sammen med de hvite.
Innsatsen Tuskegee Airmen gjorde er angitt som en av grunnene til at president Harry Truman i 1948 utstedte Executive Order 9981 som opphevet raseskillet innad i USAs væpnede styrker.
Overlevende fra enheten ble den 29. mars 2007 tildelt the Congressional Gold Medal, en utmerkelse som ble overrakt av USAs president George W. Bush. Som en anerkjennelse for sin krigsinnsats og for sitt bidrag til å fjerne raseskillet i USA ble overlevende fra «Tuskege Airmen» invitert til æresplass ved seremonien den 20. januar 2009 da USAs første svarte president, Barack Obama ble innsatt.
Platanlønn
Platanlønn (Acer pseudoplatanus) er en europeisk lønneart. Den vokser ikke naturlig i Norge, men er vanlig plantet i hager, parker og langs veger. Klimaet mange steder i Norge passer godt for arten, og den er naturalisert i store deler av landet. Treslaget vokser hurtig, tåler skygge og kan utkonkurrere naturlig forekommende arter.
Beskrivelse
Platanlønn er et stort, løvfellende tre som kan bli 30–35 m høyt med en stammediameter på 60–80 cm. Krona er svært vid og har ofte større diameter enn treets høyde. Rotsystemet er tett og dypt slik at trærne tåler mye vind selv om krona er vid. Barken er glatt og grå på unge trær, og på eldre trær sprekker den opp i firkantede flak som krøller seg i endene. Der flakene er falt av, er stammen rosa. Skuddene er gråbrune med lyse korkporer. Knoppene er eggformede med grønne skjell som har rødlige kanter.
Bladene har 5 tilspissede fliker. Størrelse og dybde på innskjæringene varierer mye, men bladene kan bli opptil 18 cm lange og 26 cm brede. Oversiden er mørkegrønn med inntrykte nerver, og undersiden er lysere med lysebrune hår på hver side av hovednervene. Bladranden er grovt og ujevnt tannet. Bladstilken er opptil 15 cm lang og skarlagensrød på unge trær, mens bladstilken på eldre trær er gulgrønn eller rosa og 5–10 cm lang. Bladstilken inneholder ikke melkesaft. Høstfargen er gul og ikke så oppsiktsvekkende som hos mange andre lønnearter.
Trærne begynner å blomstre når de er 10–20 år gamle. De er sambu med adskilte hann- og hunnblomster på samme tre. Blomstringen er i mai–juni samtidig med, eller oftest noe etter løvsprett, og pollineringen gjøres av insekter. De gule blomstene er samlet i hengende klaser som er 6–12 cm lange. Frukten er en dobbel samara der de to delene sitter i cirka 90° vinkel. Samaraen er grønn med rødskjær, glatt, 3 cm lang og 1 cm bred. Noen trær har sterkt røde frukter.
Afghanistan under Sommer-OL 1980
Afghanistan under Sommer-OL 1980. Tretten mannlige sportsutøvere fra Afghanistan deltok i to sporter, bryting og boksing under Sommer-OL 1980 i Moskva. De vant ikke noen medaljer.
Platanlønn
Beskrivelse
Platanlønn kan forveksles med spisslønn, men den har friskere grønne blad med utdratte spisser, hvit melkesaft i bladstilken, opprett blomsterstand, samaraer i nesten 180° vinkel og bark som ikke skaller av.
Utbredelse
Den naturlige utbredelsen omfatter Sentral- og Øst-Europa og fjellsystemene i Sør-Europa, blant annet Pyreneene, Appenninene og Dinarene. Den finnes også i fjellene på Korsika og Sicilia og i Kaukasus. Nordgrensen er i Sør-Danmark. Platanlønn er vanlig dyrket og naturalisert andre steder i Europa der klimaet passer som Vest-Frankrike, De britiske øyer og Skandinavia.
Status for de danske bestandene har vært omdiskutert. En mente tidligere at arten ble innført av forstmannen Johann Georg von Langen på 1700-tallet, og den har blitt kalt «von Langens fodspor». De sørligste bestandene anses likevel nå som naturlige.
Platanlønn er også dyrket og forvillet i andre verdensdeler og regnes som en invasiv art i Canada, USA, Australia, New Zealand og på Madeira. Alle påståtte funn fra østlige Anatolia har vist seg å være en annen art, Acer trautvetteri.
Økologi
Treslaget er avhengig av et fuktig klima og har stor toleranse for forurensning, saltsprut og lave sommertemperaturer. Det trives best på næringsrik, kalkholdig jord, men kan også vokse på surt jordsmonn. Spesielt unge trær vokser godt i skygge, og den kan derfor etablere seg i moden skog. Veksten er rask, og den kan vokse én meter i året til den når fem–seks meters høyde. Trærne kan bli mer enn 350–400 år gamle.
Frøproduksjonen er stor; hver blomsterstand kan ha opptil 30 frukter, og et enkelt tre kan ha mer enn 800 blomsterstander. Frøene inneholder hypoglycin A som kan føre til atypisk myopati hos hester som beiter under trærne. Frøene spres med vinden og kan transporteres opptil 4 km bort fra mortreet. De fleste frøene havner likevel innenfor en radius på omtrent 200 m. Arten danner ingen frøbank, og frøene spirer tidlig påfølgende vår etter spredning.
Platanlønn danner sjelden store bestander innenfor det naturlige utbredelsesområdet. Kravene til voksested minner om bøk, men platanlønn kan vokse på fuktigere steder, og bøk kan vokse på surere jord. Platanlønn vokser spredt i bøkeskog, blandingsskog med bøk, edelgran og gran og fjellskoger med svartfuru eller furu. Arten kan være dominerende i raviner og rasmarker der den vokser sammen med ask, alm, lind og mer sjeldent storlind. I Alpene vokser den opp til 2000 moh.
De svarte flekkene som er vanlige på bladene, skyldes soppen lønnetjæreflekk (Rhytisma acerinum). Andre vanlige sopper på bladene er Pleuroceras pseudoplatani, Petrakia echinata og Cristulariella depraedans. Barken angripes av soppene rødvorte (Nectria cinnabarina), kransskimmelsopper (Verticillium spp.) og den fryktede Cryptostroma corticale, som også er skadelig for mennesker. Midden Aceria macrorhyncha lager galler på bladene. Kastanjeminermøll gjør mye skade på hestekastanje i Mellom-Europa, og når den opptrer i store mengder kan den også angripe platanlønn.
Nytte
Trevirket er lyst, sterkt og middels hardt. Det brukes til dreide gjenstander, møbler, trapper, parkett, paneler, lister, rekkverk og musikkinstrumenter. Platanlønn er vanlig plantet som prydtre i byer og kyststrøk på grunn av det attraktive utseendet og toleransen for sterk vind, forurensning og saltsprut. Det finnes mange kultivarer med ulik vekstform og farge på bladene. I Norge kan den dyrkes til herdighetssone 5 i innlandet og herdighetsone 7 i kyststrøk.
Platanlønn er en svært nyttig art for pollinerende insekter. Bier og humler henter store mengder med nektar og pollen under blomstringen. Honningen som biene lager av nektaren har en god smak og holder seg flytende i motsetning til honning fra de fleste andre utbredte vekster i Norge som krystalliserer.
Klaus von Bismarck
Bakgrunn
Klaus von Bismarck var sønn av godseieren Gottfried von Bismarck (1881–1928), herre til Jarchlin og Kniephof. 15. juli 1939 ble han gift på Gut Pätzig med Ruth-Alice von Wedemeyer, datter av oberstløytnant og herre til Pätzig og Klein-Reetz, Hans von Wedemeyer og Ruth von Kleist-Retzow. Ekteparet hadde syv sønner og en datter. Bismarck var rettmessig arveherre til familiegodsene Jarchlin og Kniephof i Pommern, i familieeie fra 1725. Hans far var grandnevø av statsmannen Otto von Bismarck.
Liv
I sin tidlige ungdom var Bismarck medlem av Bündische Jugend og Stahlhelm, det tysknasjonale folkepartiets paramilitære kamporganisasjon. Etter farens tidlige død var det meningen at han skulle studere landsbruksvitenskap og overta familiegodset. Kort etter at han hadde avtjent verneplikten begynte imidlertid annen verdenskrig, hvor han som reserveoffiser tjenestegjorde som bataljonskommandør med rang som oberstløytnant. Han ble tildelt Jernkorsets ridderkors.
Platanlønn
Nytte
Blant de vanligste kultivarene er:
Status i Norge
Platanlønn ble innført til Norge som et prydtre på midten av 1700-tallet. Klimaet mange steder i Norge passer svært godt for arten. Forvillet platanlønn ble først rapportert i siste halvdel av 1800-tallet. Den er nå forvillet i alle fylker nordover til Troms. Den finnes i kyst-, fjord- og dalstrøk, men har ikke klart å etablere seg i de mest typiske innlandsområdene. På Østlandet finnes den nesten ikke nord for Mjøsa, og utbredelsen har også en luke mellom Langesundsfjorden og Risør. I Trøndelag vokser den opp til 440 moh., og den norske høyderekorden er på 500 moh. i Telemark.
Klaus von Bismarck
Liv
Etter krigen ble han byråd for ungdom i Herford i Nordrhein-Westfalen og grunnla bl.a. et ungdomshus i Vlotho. Senere engasjerte Bismarck seg i den protestantiske kirke, organiserte kirkedager og fremmet dialog mellom arbeidere og arbeidsgivere.
I 1960 ble den partipolitisk nøytrale Bismarck valgt som protestantisk kandidat til stillingen som kringkastingssjef i Westdeutscher Rundfunk. I sin tid som kringkastingssjef forsøkte Bismarck å holde seg utenfor striden om partienes innflytelse over almenkringkastingen, og konsentrerte seg om programmenes kvalitet.
15. april 1977 ble han president for Goethe-Institut. Han styrket i sin presidentperiode Goethe-Instituts arbeid i Øst-Europa og åpnet avdelinger i bl.a. Warszawa og Kraków.
Platanlønn
Status i Norge
I flere edelløvskogreservater nord på Vestlandet finnes platanlønn i rene bestander og er allerede flere steder det dominerende treslaget. På Sunnmøre er arten målt til 31 m høy. Hjortebeite (ringbarking) på naturlige treslag som alm og ask gjør at platanlønn får en konkurransefordel i forhold til naturlige treslag (hjorten beiter ikke på platanlønn). I mange områder får man derfor treslagskifte til platanlønn i løpet av svært få år. Denne arten overgår alle de andre svartelistede treslagene med hensyn til spredningspotensial i skog i de oseaniske sonene på Vestlandet. Arten kan også bli dominerende i andre landsdeler i arealer med tilstrekkelig fuktighet. Et eksempel på det er Rjukan, hvor det trange dalføret i øst–vest retningen danner svært gunstige forhold for platanlønn.
Klaus von Bismarck
Liv
Klaus von Bismarck skrev erindringsboken Aufbruch aus Pommern (oppbrudd fra Pommern).
Platanlønn
Status i Norge
Arten har omfattende negative økologiske effekter ved at den koloniserer store områder i både løvskog og barskog og invaderer overlatt kulturmark, som semi-naturlige enger og lynghei. Den forekommer i så store mengder at den fortrenger andre arter, som lind og rødlistearten barlind. Bladstrøet vil sikkert påvirke jordkjemien, dyrene i strølaget og undervegetasjonen, men dette er ikke undersøkt i Norge. Kjerneveden råtner ikke like tidlig som hos osp, noe som påvirker hakkespetter og dyr som bruker hakkespetthull, for eksempel flaggermus.
Lorentz Reichwein
Lorentz Reichwein (født 1680, død 22. april 1735 i København) var en norsk offiser og stiftamtmann.
Han var sønn av Georg Reichwein (1630-1710) og sønnesønn av Georg Reichwein (1593-1667).
I 1697 ble han utnevnt til 1697 fenrik, en tittel som fra 1701 ble kalt sekondløytnant. Han dro i 1701 i utenlandstjeneste for et dansk infanteriregiment i Italia. I 1702 ble han premierløytnant og i 1703 kaptein.
Høsten 1709 vendte han tilbake til Danmark og ble utnevnt til major. Videre ble han forfremmet i 1711 til oberstløytnant og i 1716 til oberst, som sjef for det danske regimentet som siden har båret hans navn. I 1717 til 1719 deltok han med sitt regiment i den store nordiske krig, i kampene i Norge.
I 1720 gikk han ut av militær tjeneste og ble dansk-norsk utsending ved hoffet i Wien i Østerrike. I Wien tjenestegjorde han i perioden januar 1721 til august 1722, da han selv søkte avskjed.
I 1725 ble han utnevnt til amtmann i Rendsburg, og i 1730 ble han utnevnt til generalmajor og 1731 til såkalt stiftsbefalingsmann over Akershus stift og amtmann over Akershus amt. I Christiania eide han blant annet det området som senere ble til Grünings løkke.
I 1732 ble han ridder av Dannebrogordenen. Han fulgte i 1733 kong Christian VI på reise i Norge til Trondheim, men måtte imidlertid avbryte reisen og dra til København i februar 1734, på grunn av helseproblemer. Reichwein døde i København, ugift og barnløs. Han må ha levd høyt, for da hans bo ble gjort opp i 1737, viste det et underskudd på 1375 riksdaler.
Tim Philip Jurgeleit
Tim Philip Jurgeleit (født 8. april 1989 i Kiel, Tyskland), er en tysk håndballspiller. Han spiller i dag for storklubben THW Kiel. I 2006 ble Tim Philip hentet til klubben, før han senere i 2007 ble en del av THW Kiels a-stall.
Dollar (Clackmannanshire)
Dollar (skotsk-gælisk: Dolair) er en liten skotsk by i Clackmannanshire. Det er en av landsbyene ved fotene av fjellene, Hillfoots Villages, beliggende mellom fjellområdet Ochil Hills i nord og elven Devon i sør. Dollar ligger ved motorveien A91 som går seg fra Stirling til St Andrews. Byen ligger rundt 5 km øst for Tillicoultry. Sognet Muckhart strekker seg rett opp til den østlige enden av Dollar, til tross for Muckharts langt større størrelse. Det omfatter Dollar Mine og Pitgober.
I henhold til folketelling i 2011 hadde byen en befolkning på 2 717 innbyggere, noe som er beregnet til 2 730 i 2014.
Den fremste attraksjonen i Dollar er det 500 år gamle festningen Castle Campbell, setet i det skotske lavlandet for hertugen av Argyll hvor Maria Stuart, skottenes dronning en gang bodde på 1500-tallet. Bostedet ble valgt grunnet dens nærhet til hoffet i Edinburgh, og til Clackmannan Tower, Alloa, Stirling Castle og Linlithgow Palace. I henhold til Den piktiske krønike ble den norrøne kongen av Dublin, Olav Kvite (irsk: Amlaíb Conung), drept i et slag utkjempet ved Dollar en gang rundt 874 da Causantín mac Cináeda (Konstantin I) var konge av Piktland (Skottland).
William Auld bodde i Dollar til sin død i 2006.
Johann Lorenz Bach
Johann Lorenz Bach (1695–1773) var en tysk komponist av musikerfamilien Bachs frankiske linje.
Johann Lorenz Bach fikk musikalsk opplæring av sin far Johann Valentin Bach og studerte hos Johann Sebastian Bach i Weimar i årene 1715–1717. Fra 1718 til sin død var han kantor, organist og lærer hos den liechtensteinske friherres residens Lahm i Itzgrund ved Coburg.
Orgelet han spilte på i over førti år står fremdeles i slottskirken: et instrument i nesten opprinnelig stand bygd av Heinrich Herbst fra Halberstadt i 1732. Instrumentet har 29 registre på to manualer og et rikt besatt pedalverk.
Bortsett fra et preludium og fuge i D-dur er Johann Lorenz Bachs verk tapt.
Johann Sebastians stamtre over Bachfamilien har følgende opplysning om Joh. Lorenz: ''«No. 38. Joh. Lorenz Bach, Joh. Valent. Bachs Sub No. 21 ältester Sohn, ist Organist zu Lahme in Franken.''»
EM i ishockey for menn 1927
Ishockey-EM 1927 var det 12. europamesterskapet i ishockey for landslag. Turneringen ble for første gang arrangert i Østerrike og kampene ble spilt i hovedstaden Wien 24. til 29. januar. Seks nasjoner deltok og det ble spilt en enkeltserie der alle lagene møttes en gang.
Johann Tobias Krebs
Johann Tobias Krebs (1690–1762) var en tysk organist og komponist.
Krebs var elev av Johann Gottfried Walther og Johann Sebastian Bach. Han ble kantor og organist i Weimar, senere organist i Buttstädt, Thüringen der han ble livet ut.
Åtte korte preluder og fuger (BWV 553–560) som tradisjonelt har vært tilskrevet J.S. Bach, kan være skrevet av Krebs, alternativt av sønnen Johann Ludwig Krebs, som også var komponist og organist.
Langrenn under Vinter-OL 2010 – Lagsprint menn
Herrenes lagsprint under Vinter-OL 2010 ble holdt i Vancouver, Canada den 22. februar 2010 på Whistler Olympic Park i Whistler.
Norge (Øystein Pettersen og Petter Nordtug) vant gull, Tyskland sølv og Russland bronse.
Ernst Maltmann
List of minor Hufflepuff characters Hufflepuff
Langrenn under Vinter-OL 2010 – Lagsprint menn
Björn Lind og Thobias Fredriksson var regjerende olympisk mester på distansen fra vinter-OL 2006 i Torino. Ola Vigen Hattestad og Johan Kjølstad var regjerende verdensmester på distansen fra 2009.
Semifinaler
Semifinalene blei avholdt klokken 11:35 PST.
Finaler
Finalen blei avholdt klokken 13:25 PST.
MIT-lisensen
MIT-lisensen er en lisensbestemmelse som opprinnelig ble brukt for programvare med åpen kildekode fra Massachusetts Institute of Technology (MIT). Den brukes i dag også av andre organisasjoner og utviklere. Vindussystemet X og Wayland er eksempler på programvare som er lisensiert under MIT-lisensen.
Lisensen blir også kalt X11-lisensen, siden MIT utgir programvare under flere lisenser. Blant annet Free Software Foundation kaller den X11-lisensen på sin lisensliste.
Lisensteksten
Copyright (c)
Permission is hereby granted, free of charge, to any person obtaining a copy of this software and associated documentation files (the "Software"), to deal in the Software without restriction, including without limitation the rights to use, copy, modify, merge, publish, distribute, sublicense, and/or sell copies of the Software, and to permit persons to whom the Software is furnished to do so, subject to the following conditions:
The above copyright notice and this permission notice shall be included in all copies or substantial portions of the Software.
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.
Den siste revejakta (film)
Den siste revejakta er en norsk film fra 2008 basert på romanen Den siste revejakta av Ingvar Ambjørnsen. Filmen er en komedie/drama, ble filmet i 2007 og hadde premiere 29. august 2008. Regi er ved Ulrik Imtiaz Rolfsen, og manus er ved Mette Marit Bølstad og Thomas Seeberg Torjussen. Hovedrollene spilles av Kristoffer Joner og Nicolai Cleve Broch. Den er 90 minutter lang, og per 10. november var filmen sett av rundt 144,000 tilskuere.
Handling
Handlingen er satt til et rusmiljø i Oslo. To kamerater som har vært hasjlangere, skal gjøre sin siste store handel, men så oppstår det en del forviklinger underveis.
Lars Kirkeby-Garstad
Lars Reidulv Kirkeby-Garstad (født 9. mars 1907 i Vikna i Nord-Trøndelag, død 22. mai 1977) var en norsk gårdbruker og politiker (Sp). Han var Viknas ordfører 1956–1975 og vararepresentant til Stortinget fra Nord-Trøndelag.
Han vokste opp på slektsgården Garstad i Vikna som sønn av gårdbruker, lensmann og stortingsmann Ivar Kirkeby-Garstad og hustru Agnes Horseng. En yngre bror var lensmann og ordfører Roald Kirkeby-Garstad. Han giftet seg med Åshild Bondø. Deres dattersønn er ordfører, stortingsmann og statsråd Lars Peder Brekk. Etter folkehøyskole og Val landbruksskole drev han fra 1948 slektsgården med poståpneri og dampskipsekspedisjon.
Jakovlev Jak-9
Jakovlev Jak-9 ( NATO-kallenavn: «Frank» ) var et sovjetisk jagerfly. Jak-9 var en direkte etterkommer av Jak-7, og den mest tallrike sovjetiske jagerflytype under den andre verdenskrig med en total produksjon på i alt 16 769 fly, hvorav 14 579 ble produsert før slutten av krigen. Jak-9 ble brukt i en rekke roller, blant annet som jagerbomber, for eskorte av bombefly, som fotorekognoseringsfly, og i to-seters varianter som forbindelsesfly og treningsfly. I alt 15 forskjellige varianter av Jak-9 ble produsert.
Lars Kirkeby-Garstad
Kirkeby-Garstad var medlem av Vikna kommunestyre 1934–1937 og 1948–1975, varaordfører 1948–1951 og ordfører 1956–1975. I hans ordførerperiode ble det broforbindelse over Langsundet mellom Ytter-Vikna og Mellom-Vikna. Han var vararepresentant til Stortinget fra Nord-Trøndelag 1954–1969, og møtte i nærmere ett år til sammen for Inge Bartnes og Jon Leirfall. Foran stortingsvalget i 1969 tapte han renominasjon i en votering mot Johan J. Jakobsen. Kirkeby-Garstad var formann i både Vikna bondelag og Vikna senterparti.
Han døde etter en tids sykdom. I en nekrolog beskrives Kirkeby-Garstad som «beskjeden, stillfarende og lavmælt», men som inngav tillit med en saklig, veloverveid og oppriktig fremtreden.
Jakovlev Jak-9
Bakgrunn og utvikling
Jak-9 hadde opprinnelig sitt utgangspunkt i Jak-1 og dens videreutvikling i form av Jak-7. I 1942 ble en prototype for en langtrekkende rekognoseringsvariant av Jak-7 utviklet under betegnelsen Jak-7D. Blant denne variantens viktigste trekk var en ny eksperimentell vinge, som hadde kortere vingespenn men samme flateareal som tidligere varianter, og som mesteparten av drivstofftankene var plassert i.
Fra denne ble en ny prototype for et nytt langtrekkende jagerfly utviklet under betegnelsen Jak-7DI, ved å kombinere den nye vingen til Jak-7D med skroget fra en Jak-7B. Skroget ble skåret ned bak cockpiten, som fikk en ny hette med bedre sikt. Man gjorde også en del for å lette vekten på flyet, noe som var mulig blant annet fordi mangelen på duraluminium ikke var et like stort problem lenger. Jak-7DI ble også den første av Jakovlevs jagerfly som ble utstyrt med et drivstoffsystem som sikret at vingetankene ble tømt i samme tempo, og hadde fire tanker i vingene med en kapasitet på tilsammen 650 liter. Jak-7DI gjennomgikk et evalueringsprogram med gode resultater, og i august 1942 ble det bestemt at flyet skulle settes i produksjon umiddelbart som Jak-9.
Jak-9
Jak-9 skilte seg lite fra Jak-7DI. Den beholdt den samme motoren som prototypen, en Klimov M-105PF væskeavkjølt 12-sylindret V-motor, men reduserte antall drivstofftanker i vingene fra fire til to, med en kapasitet på tilsammen 440 liter. Bestykningen besto av én synkronisert 12,7 mm mitraljøse og én SjVAK 20 mm kanon som løp mellom sylinderblokkene til motoren og ut gjennom propellakselen.
Produksjonen av Jak-9 begynte ved «Fabrikk 153» i Novosibirsk, i oktober 1942. Produksjonen forløp ikke uten problemer, og kvaliteten på de fleste av de tidlige maskinene var ikke akseptable. Bare fire fly ble levert til flyvåpenet før slutten av 1942. I januar 1943 ble produksjonen av Jak-9 startet opp ved «Fabrikk 166» i Omsk også, og også her hadde de problemer med kvaliteten på flyene til å begynne med. Men med hjelp fra Yakovlevs byrå ble standarden på flyene betydelig økt. Omkring 500 Jak-9 ble bygget før produksjonen i løpet av 1943 gikk over til Jak-9T og Jak-9D.
De tre første Jak-9 ble levert til det sovjetiske flyvåpenet i november 1942, og i desember fikk flytypen sin ilddåp under den sovjetiske mot-offensiven under slaget om Stalingrad.
Jak-9T
Jak-9T var en tungt bevæpnet variant av Jak-9, og den første masseproduserte varianten med en total produksjon på 2 748 fly før slutten av den andre verdenskrig. Sentralt for denne varianten var en NS-37 37 mm kanon som erstattet SjVAK 20 mm kanonen. For å få plass til kanonen måtte cockpiten flyttes 40 cm bakover, og strukturelle forsterkninger var nødvendig, både for å bære den 150 kg tunge kanonen og for at flyet ikke skulle ta skade av den kraftige rekylen fra kanonen.
Prototypen ble bygget i januar 1943, Jak-9T ble ferdig evaluert i mars og produksjonen startet samme måned. I juni ble de første Jak-9T levert til flyvåpenet for evaluering og 34 fly deltok under slaget ved Kursk med imponerende resultater.
Jak-9D
Jak-9D, som også var en av de mest tallrike variantene, ble utviklet som en variant av Jak-9 med bedre rekkevidde, og introduserte igjen de fire vingetankene fra prototypen Jak-7DI. Jak-9D hadde samme topphastighet som de tidligere variantene, men den økte vekten gikk utover andre ytelser.
Prototypen ble utviklet i januar 1943 og flyet ble satt i begrenset produksjon ved «Fabrikk 153» våren 1943, men full serieproduksjon startet ikke før sommeren 1943. I september 1943 begynte produksjonen av Jak-9D ved «Fabrikk 166» også. I alt 3 058 fly ble bygget før produksjonen gikk over til Jak-9M i juni 1944.
Jak-9D ble introdusert ved fronten i august 1943. Til å begynne med ble den brukt sammen med Jak-9 og Jak-9T, men den viste seg mer egnet for eskorte av bombefly. Full utnyttelse av potensialet til Jak-9D fikk man aldri på grunn av manglende navigasjons- og radioutstyr.
Jak-9K
Jak-9K var ytterligere en tungt bevæpnet variant, som ble produsert ved «Fabrikk 153» i Novosibirsk. Denne tilsvarte Jak-9T, men var utstyrt med en NS-45 45 mm kanon i stedet. Kanonen gav flyet en imponerende ildkraft, men den kraftige rekylen fra kanonen skapte problemer i form av alt fra sprukne pakninger til strukturelle skader. Kanonen i seg selv var heller ikke regnet for pålitelig nok, og bare 53 Jak-9K ble produsert mellom april og juni 1944. Flyene ble levert til fronten fra august 1944.
Jak-9V
Jak-9V var en to-seters treningsflyvariant basert på Jak-9M. I forhold til forgjengeren Jak-7V var den et stort skritt fremover, og Jak-9V var utstyrt med intercom, to-veis radio tilgjengelig fra begge setene, bedre instrumentering og den beholdt SjVAK 20 mm kanonen i nesen. Siden den ikke hadde oksygenflasker var topphøyden begrenset, men ellers tilsvarte flyegenskapene og ytelsene jagerflyvariantene. I alt 793 Jak-9V ble bygget, hvorav 337 var konversjoner av Jak-9M.
Jak-9V ble også produsert i en forbindelsesflyvariant for langdistanseflyging. Denne ble utstyrt med samme vinge som Jak-9DD og en kabin med høyere grad av komfort. Mer komfortable seter ble satt inn for både pilot og passasjer, og begge seter var utstyrt med urinaler. Bare noen få fly av denne typen ble produsert.
Seaforth Dock
Havneanlegget er en del av Port of Liverpool og drives av Mersey Docks and Harbour Company. Utbygging av havneanlegget begynte på 1960-tallet. Åpning av det 2 km² store anlegget fant sted i 1972. Det er det største i sitt slag i Storbritannia. I 1984 ble Seaforth Dock frihavn.
Laerdal Medical
Selskapet ble tildelt Norsk Forms Hederspris i 2011.
Xi’an
Xi'an eller Xian (kinesisk 西安; pinyin: Xī'ān, Wade-Giles: Hsi-An, postalromanisering: Sian; bokstavelig betydning: «Den vestlige fred», mens benevnelsen Xijing også henleder på statusen som «vestlig hovedstad»; historisk kjent som Chang'an) er en kinesisk storby som er hovedstad i provinsen Shaanxi i det nordlige Kina. Den er en subprovinsiell by.
Befolkningen innen bygrensene anslås (2004) til 3 481 000, men hele det subprovinsielle området har 6,62 millioner innbyggere.
Hærens flyvåpen
Hærens flyvåpen var sammen med Marinens flygevåpen forgjengeren til dagens norske luftforsvar.
Xi’an
Byen ligger på Guanzhongsletten i den sørlige sentrale Shaanxi. Xi'an markerer den østlige enden av Silkeveien. I dag betjenes byen av Xi'an Xianyang internasjonale lufthavn.
Hærens flyvåpen
Hærens flyvåpen ble opprettet i 1912 med Kjeller som hovedbase hvor grenen også hadde egen flyfabrikk.
Xi’an
Byen har tidligere vært hovedstad i riket under flere dynastier under navnet Chang'an.
Hærens flyvåpen
I 1944 ble Hærens og Marinens flyvåpen slått sammen til en egen forsvarsgren som Luftforsvaret.
Xi’an
Byen er mest kjent for det 2200 år gamle gravvokteranlegget nær keiser Qin Shi Huangdis grav, med flere tusen terrakottasoldater, noen kilometer utenfor bykjernen.
Hærens flyvåpen
Hærens flyskole
Hærens flyskole ble opprettet i juli 1914 med fire elever i det første kullet. Hovedinstruktør var kaptein Einar Sem-Jacobsen. Det siste kullet som ble opptatt ved skolene, i 1939, skulle ha graduert i april 1940, men den tyske invasjonen kom i veien. De fleste elevene ved kullet kom seg til Little Norway i Toronto og fullførte utdanningen der. I alt ble 362 elever utdannet mellom 1914 og 1939/1940.
Xi’an
Administrative enheter
Den subprovinsielle by Xi'an har jurisdiksjon over 11 distrikter (区 qū) og 2 fylker (县 xiàn).
Noen av de mest kjente stedene i og nær Xi'an
På grunn av byens mange historiske monumenter og en mengde gamle ruiner og graver i nærheten, har turisme vært en viktig del av den lokale økonomien, og Xi'an-regionen er et av de mest populære turistmålene i Kina.
Fly
Xi'an betjenes av Xi'an Xianyang internasjonale lufthavn.
Jernbane
I Xi'an stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Baoji.
Veitrafikk
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kinas riksvei 211 har sluttpunkt i Xi'an. Den fører fra Yinchuan i den autonome region Ningxia Hui, gjennom det østlige Gansu og til Xi'an.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Miloš Forman
Miloš Forman (født Jan Tomáš Forman; 18. februar 1932 i Čáslav i Tsjekkoslovakia, død 13. april 2018 i Connecticut i USA ) var en amerikansk filmregissør, manusforfatter og skuespiller. Han er kjent for filmen Gjøkeredet (1974), som innbrakte ham en Oscar i klassen beste regi. Han fikk også en Oscar for Amadeus (1984).
Han ble født og vokste opp i Tsjekkoslovakia, og forlot landet etter den sovjetiske invasjonen i 1968. Han ble amerikansk statsborger i 1977.
Bakgrunn
Forman ble født i Čáslav i Tsjekkoslovakia. Han ble foreldreløs i ung alder da hans foreldre døde i konsentrasjonsleirer under andre verdenskrig. Faren ble arrestert for å ha distribuert bannlyste bøker under nazistenes okkupasjon og døde i konsentrasjonsleiren Mittelbau Dora i 1944. Moren døde i konsentrasjonsleiren Auschwitz i 1943. Forman bodde under krigen hos slektninger. Han fikk senere vite at hans biologiske far var den jødiske arkitekten Otto Kohn.
Han gikk etter krigen på skole i kurbyen Poděbrady der blant annet Václav Havel var en hans skolekamerater. I skolen kom han for første gang i berøring med teater, og ble begeistret for filmer av Charlie Chaplin, Buster Keaton og John Ford.
Karriere i Tsjekkoslovakia
Han begynte sin karriere som filmskaper med komedier. Hans siste film i Tsjekkoslovakia ble Det brenner, min skjønne!, som også var hans første film i farge.
Etter Prahavåren invaderte Sovjetunionen Tsjekkoslovakia i 1968. Det dette skjedde var Forman i Paris for å forhandle om sin første amerikanske film. Hans tsjekkiske filmstudio hevdet at han hadde forlatt hjemlandet illegalt, og tvang ham med dette til landflyktighet.
Karriere i USA
Forman hadde i sine filmer en forkjærlighet for protagonister som ikke var så veltilpassede, som kunstnere og andre som motsetter seg samfunnets konformitetstrykk - med eller uten hell. Noen av disse hovedskikkelser er historiske personligheter (Wolfgang Amadeus Mozart, Larry Flynt, Andy Kaufman og Francisco de Goya).
Grégory Rast
Grégory Rast (født 17. januar 1980 i Cham) er en tidligere profesjonell, sveitsisk landeveissyklist.
Han ble sveitsisk mester på landevei i 2004 og 2006, og vant Tour de Luxembourg i 2007.
Han la opp etter 2018-sesongen.
Cacyreus
Cacyreus er en slekt av blåvingene. De er sommerfugler i gruppen glansvinger.
Utseende
Små til middelsstore blåvinger med en forholdsvis lang stjert ved bakvingens bakhjørne. Begge kjønn er brune på oversiden, og vingefrynsene langs ytterkanten er vekselvis svarte og mørkbrune. Undersiden er grå eller brunaktig med hvite tegninger og et mørkere tverrbånd, men gjerne uten svarte flekker.
Levevis
Larvene lever på planter i slekten Geranium og Pelargonium (storkenebbfamilien). Cacyreus marshalli kan gjøre en del skade på prydplanter og er derfor gjerne regnet som en uønsket art i Europa. De voksne sommerfuglene besøker gjerne blomster.
Utbredelse
Slekten er utbredt i Afrika. Den sørafrikanske arten Cacyreus marshalli ble ved et uhell innført til Spania og har etablert seg her, særlig på Balearene. Den er i spredning i Europa og har nå blitt registrert så langt nord som England.
Angola under Sommer-OL 1980
Angola under Sommer-OL 1980. Elleve sportsutøvere, ti menn og en kvinne fra Angola deltok i tre sporter, friidrett, boksing og svømming under Sommer-OL 1980 i Moskva. Det var første gangen Angola deltok i et sommer-OL, de vant ingen medaljer.
BBC Entertainment
BBC Entertainment var en internasjonal kanal fra BBC og eid av BBC Worldwide. Den viste en blanding av komedie, drama og underholdning fra BBC og andre engelske tv-selskaper, men med størst fokus på egne produksjoner fra BBCs rikholdige arkiv. Kanalen ble lansert i oktober 2006 i flere asiatiske land, og senere i Norge og Norden hvor den desember 2008 erstattet BBC Prime. 13. april 2015 ble kanalen erstattet av BBC Brit i Norden, som mer eller mindre kun var en navneendring, ettersom innholdet stort sett er det samme.
Lakhmider
Lakhmider (arabisk: ) var et arabisk folk opprinnelig fra den sørlige delen av Den arabiske halvøy og opprettet et småkongedømme i sørlige Irak rundt 300 og som varte til 602 da det ble annekter av det persiske sasanideriket. Kongeriket var konsentrert rundt hovedstaden Al-Hira som ble opprettet i 266. Poeter beskrev den som et jordisk paradis, og henviste til byens behagelige klima og skjønnhet. Det arabiske alfabet hadde delvis sitt opphav i Al-Hira. Dette kongeriket fungerte som en buffersone mellom Arabia og Perserriket, og forhindret at arabiske beduinstammer herjet på persiske områder.
Lakhmidenes kongerike ble grunnlagt av lakhumstammen som utvandret fra Jemen på 100-tallet og ble styrt av Banu Lakhm, derav rikets navn. Grunnleggeren av kongedynastiet var 'Amr. Han hadde en sønn ved navn Imru' al-Qais (ikke til å forveksles med poeten Imru' al-Qais som levde på 500-tallet) som det hevdes konverterte til kristendommen.
Ruinene i al-Hirah er i dag lokalisert 3 km sør for byen Kufa ved vestbredden av elven Eufrat. Deres etterkommere er i dag mandharisere som spredt i muslimske land som Oman, Irak og De forente arabiske emirater; na'amanisere, en annen arabisk stamme i Oman, og flere andre arabiske stammer og familier. Alle disse nevnte stammene tilhører enten islamske retningene ibadi eller sunni. En del etterkommere er også de mektige drusiske kongefamilien til Talal Arslan, leder av et politisk pari i Libanon.
Riis Flyrederi
E. Riis Flyrederi A/S var et norsk flyselskap som ble stiftet av Einar Riis Johansen i 1961.
Selskapet opererte ikke lufttrafikk i egen regi, men drev utelukkende med utleie av fly til andre flyselskaper på såkalt «dry lease»- basis. Det vil si at leieforholdet omfattet leie av selve flyet, uten mannskap, og at leietaker var ansvarlig for all drift og vedlikehold i leieperioden.
Selskapet opphørte rundt 1968.
Elanor Gamgod
Elanor Gamgod er en figur fra J.R.R. Tolkiens litterære verden. Hun var den førstefødte til Samvis Gamgod og Rosi Småtun.
Gamgod var født den 25. mars i år 3021 Tredje tideverv. Hun var det eneste barnet Frodo fikk noen gang vite om. Navnet hennes var et forslag fra Frodo med henvisning til blomsten de hadde sett i Lothlórien. Dette var akkurat som Sams ønske om et navn som både var alvisk og samtidig som en enkel blomst. Dette navnet var ganske passende siden hun hadde et spesielt alvisk utseende, inkludert gyllent-hår, noe svært sjeldent hos Hobbiter.
Herkules Capital
Selskapet har i dag fire investeringsfond med en total forvaltningskapital på over 15 milliarder norske kroner.
Ferd AS er i 2008 er én av flere investorer i Herkules Capital.
Andre viktige investorer er Gert W. Munthe, som sammen med tre andre partnere eier 60 prosent av selskapet.
I august 2008 ble det kjent at Herkules Capital hadde kjøpt opp Kraft Foods' snackvirksomhet i Norden og Baltikum, som inkluderer varemerkene Maarud og Estrella.
Merkevarer
Noen merkevarer eid av Herkules Capital er
Elanor Gamgod
Lista hobbitów Śródziemia
Michael Schär
Michael Schär (født 29. mai 1986 i Geuensee) er en profesjonell sveitsisk landeveissyklist. Han sykler for UCI WorldTourlaget AG2R Citroën Team.
Dunblane
Dunblane (skotsk gælisk: Dùn Bhlàthain) er en by (town) med historisk status som kongelig burgh i regionen Stirling (region) i Skottland. Byen er et tidligere bispesete, og det mest kjente landemerket er Dunblane-katedralen. Dunblane ligger nord for byen Stirling, og elven Allan Water renner gjennom den.
Ved folketellingen i 2001 hadde byen en befolkning på 8 150 innbyggere, noe som hadde øket til 8 811 ved tilsvarende folketelling i 2011, beregnet til 9 070 i 2014.
Skolemassakren i 1996
Den 13. mars 1996 drepte den 43 år gamle Thomas Watt Hamilton 16 barn og deres lærer, Gwen Mayor, i gymsalen på Dunblanes grunnskole før han drepte seg selv med sitt eget våpen. Hamilton hadde kortvarig vært speiderleder, men hadde blitt utestengt av The Scout Association, den største organisasjonen for speiderbevegelsen i Storbritannia. Det står en minneplate ved kirkegården og et kenotaf (gravmonument) i katedralen. Som følge av tragedien vedtok den britiske regjeringen en lovgivning som forbød eierskap til alle håndvåpen under 60 cm i lengde i Storbritannia.
Tennisspilleren Andy Murray var på skolen ved tidspunktet for massakren.
Liberties of the Tower of London
Liberties of the Tower of London eller bare the Tower Liberty var et område rundt Tower of London som lå utenfor både City of Londons og Middlesex' myndighetsområde.
Området bestod opprinnelig av området innenfor ringmuren og rett utenfor den, inkludert Tower Hill. Disse grensene ble satt i det 16. århundre.
I 1688 la Jakob II til tre områder:
Disse områdene hadde tilfalt kronen ved oppløsningen av Englands klostre, og hadde blitt tatt i bruk for lagring av våpen. Det var derfor hensiktsmessig å underlegge dem Towers autoritet i stedet for byens eller grevskapets.